BMW åbner for forudbestillinger af elektrisk Mini

Det er efterhånden knapt halvandet et år siden at BMW første gang viste billeder af den kommende elektriske udgave af BMW Mini – og nu er tyskerne ved at være klar til en officiel præsentation af bilen. Det kommer til at ske den 9. juli, hvorefter der åbnes for forudbestillinger i fem lande, nemlig Tyskland, Frankrig, Holland, Sverige og Norge. Desværre er Danmark ikke med i første bølge.

Selv om BMW forlængst har ”afsløret” designet, har de været helt stille omkring bilens specifikationer, men de forventes at være nogenlunde identiske med BMW i3 (som vi har anmeldt her) – altså en rækkevidde på knapt 300 kilometer, en 42 kWh-batteripakke og 50 kW opladning.

I forbindelse med udmeldingen har BMW også lanceret en teaservideo, som kan ses her. Den kan dig ikke beskyldes for at afsløre for meget …

https://youtu.be/pboBhIovWOE

Heldigvis har de tidligere udsendt billeder af BMW Mini, så vi kan se banditten:

Den elektrisk BMW Mini bliver sandsynligvis den sidste model der bygges på tyskernes ”gamle” platform, inden deres såkaldte ”5th Generation Drive System” tages i brug med modellerne iX3, i4 og iNEXT i 2020. Her er en videointroduktion til femtegenerations-arkitekturen:

BMW åbner for forudbestillinger af elektrisk Mini